有栖川宮

有栖川宮係日本舊時一個宮家，亦係日本四世襲親王家之一，由後陽成天皇七仔好仁親王響寬永2年設立。

佢原名係高松宮。

歷史 
由於初代當主好仁冇仔，所以第二代當主就由大佬後水尾天皇七仔良仁繼任當主，但由高松宮改名叫花町宮。但係良仁大佬後光明天皇早死，而當時皇太子識仁太細個，所以良仁暫時即位為後西天皇。由於良仁登基做天皇，所以花町宮當主一位就由良仁個仔幸仁繼位，後嚟幸仁將花町宮改名叫有栖川宮。

但係第四代當主正仁冇仔女，又早死，所以就由靈元天皇個仔職仁親王繼承，一直傳落去。

後嚟，第十代當主威仁親王個獨仔栽仁王早死之後，而威仁同佢老婆慰子分別響1913年同1923年死，所以有栖川宮絕家。後嚟，大正天皇第三個仔宣仁親王繼承有栖川宮，但就改返名叫高松宮。

歷任當主

高松宮 

初代：好仁親王

花町宮 

第二代：良仁親王

有栖川宮 
 第三代：幸仁親王
 第四代：正仁親王
 第五代：職仁親王
 第六代：織仁親王
 第七代：韶仁親王
 第八代：幟仁親王
 第九代：熾仁親王
 第十代：威仁親王

高松宮 

日本宮家